4 000 tuberkulose-pasiënte landwyd is verlore in die Noord-Kaapse departement van gesondheid se inligtingstelsel | MedSure.co.za
“Personeel word stadig aangestel. Daarom het ons provinsie die meeste onopspoorbare TB-pasiënte in die land.
“Naas MIV/vigs is tuberkulose die grootste oorsaak van sterftes. Die probleem kan nie ligtelik opgeneem word nie.”
Louw gaan aan Makatong skryf en ’n volledige verslag oor die verlore pasiënte eis, asook planne oor hoe om hulle op te spoor om met die behandeling te begin of dit te hervat.
Die departement het personeellede opgelei om sekere toetse te doen en algoritmes in te span om die siekte na te speur.
Lebogang Majaha, departementele woordvoerder, sê Makatong was nog altyd deursigtig oor dienslewering teenoor die publiek en oorsigkomitees.
“Die nasionale beleidsdokument verklaar dat net sowat 4 189 uit 80 000 vermiste gevalle oor die land heen in die Noord-Kaap voorkom.
“Sedert haar aanstelling het die LUR strategieë in werking gestel wat in die huidige boekjaar tasbare resultate sal lewer.
“Die departement het sedert Februarie vanjaar 416 187 pasiënte in gemeenskapsuitreikingsprogramme getoets.
“Dit is moontlik gemaak deur ’n sterk vennootskap tussen verskillende departemente, laboratoriums, die mynbedryf en gesondheidspraktisyns wat vermiste pasiënte wil opspoor.
“Die departement het personeellede opgelei om sekere toetse te doen en algoritmes in te span om die siekte na te speur.”
Majaha sê die departement is besig om werwing in al die distrikte te doen.